Тест№1

1.Тезмә ялгызлык исемнәрнең...

1)һәр сүзе баш хәрефтән языла

2)беренче сүзе генә баш хәрефтән языла

3)һәр сүзе юл хәрефеннән языла

2.Урын-вакыт килешендәге исем...

1)-ка,-кә,-та,-тә кушымчалары ярдәмендә ясала

2)-да,-дә,-та,-тә кушымчалары ярдәмендә ясала

3.Урын-вакыт килешендәге исем эш яки хәлнең...

1)урынын һәм вакытын гына белдерә

2)урынын, вакытын һәм кыек объектын белдерә.

4.Беренче сүзе цифр белән бирелгән ялгызлык исемнәрнең…

1)икенче сүзе юл хәрефе белән языла

2)икенче сүзе баш хәрефтән языла.

5.Исемнәр, ясалышларына карап,...

1)4 төргә бүленә

2)5 төргә бүленә

3)6 төргә бүленә.

6.Исем ясагыч кушымчалар,нинди сүзгә ялгануына карап,...

1)калын һәм нечкә әйтелешле генә була

2)яңгырау яки саңгырау авазга гына башлана

3)калын һәм нечкә әйтелешле була, саңгырау яки яңгырау авазга башлана.

7.Фамилияләр ялгызлык исемнәргә...

1)ясагыч кушымчалар ялганып ясала

2)-ов,-ова,-ев,-ева,-ин,-ина,-ский,-ская кушымчаларын ялгау юлы белән ясала.

8.Исемнәргә ялганган –кай,-кәй,-чык,-чек,-кәш кушымчалары иркәләү һәм кечерәйтүне белдерүче...

1)төрләндергеч кушымчалар

2)төр кушымчалары

3)сүз ясагыч кушымчалар.

9.Тамыр исемнәр...

1. ике тамыр кушылып ясала

2)лексик мәгънәгә ия булган төп берәмлекләр.

10.Ясалма исемнәр...

1)тамырга төрләндергеч яки төр кушымчалары ялгап ясала

2)тамырга исем ясагыч кушымча ялганып ясала.

11.Кушма исемнәр...

1)ике тамырны теркәп ясала

2)берничә сүздән кушылып ясала

3)берничә сүздән бер-бер артлы тезелеп ясала.

12.Парлы исемнәр...

1)тамырга исем ясагыч кушымча ялганып ясала

2)ике тамыр теркәлеп, сызыкча аша языла

3)ике тамыр кушылып ясала.

13.Тезмә исемнәр...

1)берничә сүздән бер- бер артлы тезелеп ясала

2)берничә сүздән кушылып ясала.

14.Кыскартылма исемнәр...

1)берничә тамыр кыскартылып ясала

2)тезмә сүзнең беренче хәрефләре бер-бер артлы тезелеп яки тезмә сүзнең беренче иҗекләре яки тезмә сүзнең баштагы сүзенең бер өлеше һәм тулы сүз кушылып ясала.

15.Исемнәр...

1)берлек санда гына килә

2)күплек санда гына килә

3)берлек яки күплек санда килә.

16.Күплек сандагы исемнәр борын авазына (м,н,ң)беткән исемнәргә...

1)-лар яки –ләр кушымчасы ялганып ясала

2)-нар яки –нәр кушымчасы ялганып ясала.

17.Борын авазына бетмәгән исемнәргә күплектә...

1)-лар яки –ләр кушымчалары ялгана

2)-нар яки –нәр кушымчалары ялгана.

18.Тартым кушымчалары ярдәмендә...

1)предметның нинди дә булса затка караганлыгы белдерелә

2)предметның бер кешедән икенче кешегә бирелүе белдерелә

19.Сузыкка беткән исемнәргә тартым кушымчаларының түбәндәге төрләре ялгана...

1)берлектә -м, -ң, -сы, -се, күплектә -быз, -без, -гыз, -гез, -сы, -се, -лар(ы),-ләр(е) ялгана

2)берлектә -ым, -ың, күплектә -ыгыз, -ләр(е) ялгана.

20.Тартыкка һәм у,ү,ю,и хәрефләренә беткән исемнәргә тартым кушымчаларының...

1)калын һәм нечкә төре ялгана

2)берлектә -ым,-ем, -ың,-ең, -ы, -е төрләре,күплектә -ыбыз, -ебез, -ыгыз,-егез,-лар(ы),-ләр(е) төрләре ялгана.

21.Тартым белән төрләнгән исемнәр...

1)килеш белән дә төрләнә ала

2)килеш белән төрләнми.

23.Исемгә башта...

1)килеш кушымчасы, аннан соң тартым кушымчасы ялгана

2)тартым кушымчасы, аннан соң килеш кушымчасы ялгана.

24.Баш килештәге исем җөмләдә...

1)ия һәм хәбәр була ала

2)ия,хәбәр, аергыч, тәмамлык, хәл, аныклагыч була ала.

25.Иялек килешендәге исем җөмләдә, гадәттә...

1)тәмамлык яки хәл булып килә

2)аергыч булып килә.

26.Иялек килешендәге исем...

1)-ны,-не, -н кушымчалары ялганып ясала

2)-ның яки –нең кушымчасы ялганып ясала.

27.Иялек килешендәге исем...

1)икенче бер исемне ачыклап килә

2)иягә ияреп, аны ачыклап килә

3)ияне ешрак, хәбәрне сирәгрәк ачыклап килә.

28.Иялек килешендәге исем белән ачыкланган исем...

1)тагын бер килеш белән төрләнгән була

2)тартым белән төрләнгән була.

29.Юнәлеш килешендәге исем...

1)-та, -тә, -ла, -лә,-тыр,-тер кушымчалары ярдәмендә ясала

2)-га, -гә, -ка, -кә кушымчалары ярдәмендә ясала.

30.Юнәлеш килешендәге исем эш яки хәлнең...

1)билгеле бер урынга юнәлгәнлеген белдерә

2)билгеле бер затка яки предметка юнәлгәнлеген белдерә

3)вакытын белдерми

4)максатын, сәбәбен белдерми

5)үтәлү вакытын, максатын, сәбәбен, билгеле бер урынга, затка яки предметка юнәлгәнлеген белдерә.

31.Юнәлеш килешендәге кушымча исемне...

1. иягә генә бәйли

2)хәбәргә генә бәйли

32.Төшем килешендәге исем...

1)-ның,-нең , -ныкы, -неке кушымчалары ярдәмендә ясала

2)-ны,-не,-н кушымчалары ярдәмендә ясала.

33.Төшем килеше кушымчасы исемне...

1)исемгә генә бәйли

2)фигыльгә генә бәйли.

34.Төшем килешендәге исем эш яки хәлнең...

1)туры объектын белдерә

2)үтәлү рәвешен белдерә.

35.Төшем килешендәге исем җөмләдә...

1)хәл яки аергыч була

2)ия яки тәмамлык була

3)тәмамлык була

4)барлык җөмлә кисәге дә булырга мөмкин.

36.Чыгыш килешендәге исем...

1)-на, -нә, -та, -тә, -да, -дә кушымчалары ярдәмендә ясала

2)-нан, -нән, -дан,-дән,-тан, -тән кушымчалары ярдәмендә ясала.

37.Чыгыш килешендәге исем җөмләдә...

1)урын хәле, вакыт хәле, сәбәп хәле, тәмамлык булып килергә мөмкин

2)җөмләнең барлык кисәкләре дә булып килергә мөмкин.

38.Чыгыш килеше кушымчасы исемне...

1)иягә генә бәйли

2)хәбәргә генә бәйли.